Period: Old Babylonian
Genre: Literary
Transliteration:
<SURFACE>
kur-re in-ti-ŋu₁₀...
ebih-a ka-tar-ŋu₁₀ he₂-si-il...me-teš₂ he₂-i-i
{d}inana dumu {d}suen-na-ke₄
{tug₂}pala₃ ba-an-mur₁₀ ul gu₂-a ba-an-e₃
ni₂ me-lim₄ huš-a saŋ-ki-na še-er-ka-an ba-ni-dug₄
zi-pa-aŋ₂ kug-ga-na {na₄}gug gi-rin si ba-ni-in-sa₂
udug₂ saŋ imin-e zid-da-na nam-šul ba-ni-ak
galam za-gin₃-na ŋiri₃-ni bi₂-in-gub
u₂-sa₁₁-an-na nir mi-ni-ib₂-e₃
kan₄ u₆ di sila-ba bi₂-in-gub
an-ra ne-saŋ mu-na <unk> siškur₂ mu-na-gub
an {d}inana-da hul₂-la-am₃
mu-un-gid₂ ki-na ba-e-tuš
zag gal an-na-ka ba-e-si
an a-a-ŋu₁₀ di ma-ra-ab-be₂-en inim-ŋu₁₀-uš ŋeštug₂-zu
an-ne₂ an-ba ni₂-ŋu₁₀ mi-ni-in-ri
za-e me-en inim-ŋu₁₀ an-ki-a gaba-ri la-ba-e-ni-tuku
an-bar-ra {ŋeš}silig-ga
an-ti-bal ma-an-si-um
<SURFACE>
...{ŋeš}gu-za suhuš gin₆-na
...nam-šita₄-ke₄ šu ŋa₂-ŋa₂ mu-bu-um-gin₇ gurum-e
aš₃ la₂-e ki ha-ha-ze₂
limmu₂ la₂-e zib₂ gid₂-gid₂-i
kaskal gaz-e har-ra-an-na zag-še₃ du
lugal-bi...<unk> du₈ an-na-ka iti₆-gin₇ e₃-a

Cuneiform:
<SURFACE>
𒆳𒊑𒅔𒋾𒈬...
𒂗𒋾𒀀𒅗𒋻𒈬𒃶𒋛𒅋...𒈨𒌨𒃶𒄿𒄿
𒀭𒈹𒌉𒀭𒂗𒍪𒈾𒆤
𒌆𒉆𒎏𒁀𒀭𒌆𒌌𒄘𒀀𒁀𒀭𒌓𒁺
𒉎𒈨𒉈𒍽𒀀𒊕𒆠𒈾𒊺𒅕𒅗𒀭𒁀𒉌𒅗
𒍣𒉺𒉘𒆬𒂵𒈾𒎎𒍝𒄢𒄀𒆸𒋛𒁀𒉌𒅔𒁲
𒋖𒄑𒊕𒅓𒂊𒍣𒁕𒈾𒉆𒂄𒁀𒉌𒀝
𒃴𒍝𒆳𒈾𒄊𒉌𒉈𒅔𒁺
𒌑𒋜𒀭𒈾𒉪𒈪𒉌𒌈𒌓𒁺
𒆍𒅆𒂍𒁲𒋻𒁀𒉈𒅔𒁺
𒀭𒊏𒉈𒊕𒈬𒈾<unk>𒀬𒀬𒈬𒈾𒁺
𒀭𒀭𒈹𒁕𒄾𒆷𒀀𒀭
𒈬𒌧𒁍𒆠𒈾𒁀𒂊𒆪
𒍠𒃲𒀭𒈾𒅗𒁀𒂊𒋛
𒀭𒀀𒀀𒈬𒁲𒈠𒊏𒀊𒁉𒂗𒅗𒈬𒍑𒄑𒌆𒉿𒍪
𒀭𒉌𒀭𒁀𒉎𒈬𒈪𒉌𒅔𒊑
𒍝𒂊𒈨𒂗𒅗𒈬𒀭𒆠𒀀𒃮𒊑𒆷𒁀𒂊𒉌𒌇
𒀭𒁇𒊏𒄑𒍂𒂵
𒀭𒋾𒁄𒈠𒀭𒋛𒌝
<SURFACE>
...𒄑𒄖𒍝𒁼𒄀𒈾
...𒉆𒌋𒆤𒆤𒋗𒂷𒂷𒈬𒁍𒌝𒁶𒃵𒂊
𒐋𒇲𒂊𒆠𒄩𒄩𒍢
𒇹𒇲𒂊𒍨𒁍𒁍𒄿
𒆜𒄤𒂊𒄯𒊏𒀭𒈾𒍠𒂠𒁺
𒈗𒁉...<unk>𒂃𒀭𒈾𒅗𒌓𒀭𒋀𒆠𒁶𒌓𒁺𒀀